আজ থেকে শুরু উচ্চমাধ্যমিক পরীক্ষা, পরীক্ষাকেন্দ্রের বাইরে কী ছবি? দেখুন এই ভিডিয়োয়

ওয়েবডেস্ক-  আজ থেকে শুরু হচ্ছে উচ্চ মাধ্যমিক পরীক্ষা (Higher Secondary Examination) । চলতি বছরে এই পরীক্ষা একটু হলেও অন্যবারের থেকে আলাদা। কারণ এবার থেকে চালু হচ্ছে সেমেস্টার (semester) পদ্ধতি। পশ্চিমবঙ্গ উচ্চ শিক্ষা সংসদের সভাপতি অধ্যাপক  চিরঞ্জীব ভট্টাচার্য জানিয়েছেন, (West Bengal Higher Education Council Chiranjeev Bhattacharya)  নয়া সেমেস্টার ব্যবস্থায় এই প্রথম এত বড় পরীক্ষা হচ্ছে। আজ ১২ ফেব্রুয়ারি পরীক্ষা শুরু, চলবে ২৭ ফেব্রুয়ারি পর্যন্ত। রাজ্যে জুড়ে Semester IV, Semester III, Supplementary ও Old System,  এই তিন ধরনের পরীক্ষা হবে।

এবছর মোট পরীক্ষার্থীর সংখ্যা ৭ লক্ষ ১০ হাজার ৮১১। ছাত্রদের তুলনায় ছাত্রীদের সংখ্যা বেশি। Semester IV পরীক্ষার্থীদের পরীক্ষা হবে সকাল ১০ টা থেকে দুপুর ১২ টা পর্যন্ত। Semester III পরীক্ষা শুরু হবে দুপুর ১ টা থেকে চলবে ২ টো ১৫ মিনিট পর্যন্ত। আর Old System – এ পরীক্ষা হবে সকাল ১০ টা থেকে দুপুর ১ টা পর্যন্ত।

আরও পড়ুন-  ১২ ফেব্রুয়ারি ভারত বনধ, সরকারি কর্মীরা অফিস কামাই করলেই বেতন কাটা যাবে, জানাল রাজ্য

পরীক্ষা  চলবে রাজ্যের ৮২২ মেইন ভেন্যু ও ২১০টি সাব ভেন্যুতে। পরীক্ষার কাজ সুষ্ঠুভাবে সম্পন্ন করতে কড়া নির্দেশিকা জারি করেছে সংসদ। পরীক্ষাকেন্দ্র মোবাইল, ক্যালকুলেটর, স্মার্ট ওয়াস, কোনও বৈদ্যুতিন ডিভাইস নিয়ে প্রবেশ নিষিদ্ধ। টুকলি করতে গিয়ে ধরা পড়লে পরীক্ষা বাতিল হবে। মেটাল ডিটেক্টরের মাধ্যমে কড়া তল্লাশি চলবে, প্রতিটি কেন্দ্রে থাকবে সিসি ক্যামেরার নজরদারি। কনফিডেনশিয়াল কক্ষে রাখা হবে প্রশ্নপত্র।

পরীক্ষা শুরুর আগে ১০ মিনিট আগে দেওয়া হবে প্রশ্নপত্র। পরীক্ষার্থীদের অন্তত এক ঘণ্টা আগে পরীক্ষা কেন্দ্রে প্রবেশ করতে দেওয়া হবে।

The post আজ থেকে শুরু উচ্চমাধ্যমিক পরীক্ষা, পরীক্ষাকেন্দ্রের বাইরে কী ছবি? দেখুন এই ভিডিয়োয় first appeared on KolkataTV.